text: Ingen tog til Tyskland før torsdag
  15 oktober 2014 kl. 04.13
  En lovlig strejke blandt personalet i DB, de tyske jernbaner, i Tyskland, betyder, at der ikke kører tog i Tyskland før torsdag morgen klokken 04.
  Der er dog enkelte danske tog, der kører til Flensborg.
  DSB anbefaler derfor , at man overvejer sin rejse til Tyskland. Udsæt den til torsdag eller en anden dag, lyder rådet.
  Togene mellem Aarhus og Hamburg kører onsdag kun mellem Aarhus og Padborg. DSB anbefaler, at man benytter Intercitytog til Flensborg, da DSB ikke med sikkerhed ved, om DB sætter busser ind fra Padborg.
  Intercitytogene fra København kører helt til og fra Flensburg, oplyser DSB.
  Vælger man alligevel at rejse til Tyskland onsdag, må man forvente aflyste tog og forlænget rejsetid i togbusser.
  En overenskomstmæssig strejke blandt personalet i DB i Tyskland betyder, at der ikke kører tog i Tyskland i… http://t.co/621lsOPCtR #dsb
  
  